
DUMNEZEU ESTE DRAGOSTE ŞI DREPTATE 
- ÎMPĂRĂȚIA LUI DUMNEZEU ŞI PERSPECTIVE ETICE - 


Sfintele evanghelii dau mărturie că principalul obiectiv care 
a caracterizat viaţa lui Isus este domnia lui Dumnezeu. În înțelege- 
-rea şi realizarea acestui proiect salvific se citeşte şi se revelează 
raportul de relație intimă dintre Isus Fiul şi Dumnezeu Tatăl. Cu- 
vintele şi faptele lui Isus au inaugurat domnia divină ca un raport de 
tensiune dintre Dumnezeu şi om, raport în care Dumnezeu se 
prezintă ca fiind Dumnezeul tuturor oamenilor, raport în care omul 
este invitat să se deschidă ofertei salvifice. Făcându-se acum refe- 
rință la proclamarea împărăției lui Dumnezeu din partea lui Isus, se 
poate pune întrebarea: cum trebuie înțeles discursul despre Dumnezeul 
lui Isus, Tatăl său şi Tatăl nostru? Care este semnificația împărăției 
cerurilor pentru un model de etică creștină?” 


1. Dumnezeul-Tatăl din perspectiva discursului lui Isus 
despre împărăția cerurilor 


1.1. Dumnezeu- Tatăl ia atitudine în favoarea omului 


Modul în care Isus îşi înțelege şi trăieşte proiectul propriei 
vieți, modul în care el îşi planifică şi realizează acţiunile proprii, îşi 
are izvorul în intimitatea inimii lui Dumnezeu — Tatăl. Este vorba 
de acel Dumnezeu care, în contextul unor condiţii sociale date, ia 
atitudine în favoarea oamenilor, şi asta într-o formă destul de deci- 
sivă şi chiar agresivă. Stilul în care Isus vorbeşte despre Dumnezeu 
are un asemenea caracter încât atât omul, cât şi umanul ies la supra- 


78 Pentru elaborarea acestui referat s-a folosit ca material orientativ texte din Paul 
Hoffman / Volker Eid, Jesus von Nazareth und eine christliche Moral (QD 66), Freiburg 
— Basel - Wien 1975, 59-72. 

7 Cf. Rudolf Schnackenburg, Die sittliche Botschaft des Neuen Testaments, Bd. 1, 
Freiburg — Basel — Wien 1986 (Văllige Neubearbeitung), 79-81. 

față, se dezvăluie în chip evident. Isus demonstrează apropierea lui 
Dumnezeu față de om în mod foarte concret. Această apropiere are 
loc prin iertare şi deschidere personală“. Rezultatul ei face ca bună- 
tatea prezenţei reale a lui Dumnezeu să devină accesibilă omului, să 
poată fi experimentată de acesta în mod real, aşa încât să ajungă la 
constatarea de credinţă că, într-adevăr, Dumnezeu, în îndurarea sa, 
este totodată iubire şi dreptate.“ 


1.2. Portretul lui Dumnezeu-Tatăl — pericolul falsificării 


Acordând atenţie acestui cadru de relaţie dintre Dumnezeu 
(Tatăl) şi om (copilul)? discursul despre Dumnezeu poate luneca 
într-un amurg al intelegeri, într-un fel de neclaritate a receptării lui 
Dumnezeu. Este vorba de acel discurs, care-l privatizează, îl monopo- 
lizează pe Dumnezeu în “Dumnezeul pietății”, înţeles ca fiind 
dincolo de contextualitatea vieții pământeşti. Ar fi acel Dumnezeu 
care pretinde şi acceptă din partea omului doar ascultare şi prestare 
de efort individual moral în rugăciune şi trudă zilnică. În amurgul 
înțelegerii mai poate luneca şi acel discurs despre Dumnezeu, care 
face din el un legislator absolut, îl etichetează ca fiind stăpânul 
suprem. Îl prezintă ca fiind distribuitorul cel mai priceput şi intangi- 
bil al tuturor destinelor şi încercărilor. Nu trebuie pierdut din vedere 
faptul că, ţinând cont de unele aspecte prezente în limbajul şi mode- 
lul teologiei practicate în decursul timpului, ar putea fi justificat 
acest tip de discurs despre Dumnezeu. Mai bine zis, s-ar putea 
explica limbajul teologic, dependent de mulţi factori culturali rapor- 
taţi la timpul şi spaţiul istoriei profane şi bisericeşti”. Cu toate 


59 Pentru o înțelegere mai profundă a modului în care Isus proclamă apropierea lui 
Dumnezeu Tatăl de oameni, vezi Rudolf Schnackenburg, Die Person Jesu Christi im 
Spiegel der vier Evangelien, Freiburg — Basel — Wien 1993, 31-33. 


*! Cf. Heinz Schürmann, Jesus. Gestalt und Geheimnis (herausgegeben von Klaus 
Scholtissek), Paderborn 1994, 31-40; Walter Kasper, Der Gott Jesu Christi, Mainz 
1983, 179ss. 

82 Cf. Paul Hoffman / Volker Eid, Jesus von Nazareth..., 65-67. 

5 Vezi în acest sens lucrarea lui Eugen Biser, Uberwindung der Lebensangst. Wege 
zu einem befreienden Gottesbild, 1996 München, îndeosebi 23-38. 

acestea, trebuie pusă întrebarea: cât de credibil poate fi acel Dumnezeu 
care, sub pretextul unei “îndurări” de neatins, trimite sau permite 
acele încercări, probe dificile, care, pe deasupra, cu greu pot fi 
acceptate şi suportate de om?** La fel se poate pune întrebarea, în 
ce măsură portretul unui Dumnezeu-Stăpân, descris într-un stil filo- 
zofic-abstract, poate fi descoperit ca fiind identic cu Dumnezeu a 
cărui împărăție, basileia, a fost proclamată de Isus? Un astfel de 
Dumnezeu, într-adevăr, poate fi făcut de către om garantul ordinii, 
al structurilor şi sistemelor deja fixate şi etalate. Deciziile sale 
punitive cu caracter suveran generează sancțiuni eficace împotriva 
tuturor acelora care se abat de la disciplina impusă sau se dovedesc 
a fi neascultători față de legile în vigoare. Pornind de la un mod 
secularizat de a privi lucrurile, atitudinea de supuşenie prezentată 
mai sus apare ca un fel de ascultare acceptată, ca o simplă executare 
a ceea ce este prescris? . Asta este totodată lipsa sensibilităţii şi a 
fanteziei faţă de disonanţa (dezacordul) comportamentelor date. Acest 
fenomen poate duce la un fel de agresivitate pregătită dinainte 
împotriva celor ne-normali, împotriva celor declasați, a minorităţilor, 
a criminalilor, împotriva celor care sunt ne-realizați (prea puţin 
realizați, importanţi), împotriva tuturor celor “care nu sunt aşa cum 
ar trebuie să fie (ex. handicapaţi):€. 


1.3. Dumnezeu- Tatăl în discursul lui Isus 


Isus prezintă un discurs personal despre Dumnezeu — Tatăl său. 
Şi Isus pronunţă acest discurs de dragul omului doritor (căutător) 
de fericire“. El se exprimă astfel încât, privind spre El, spre Tatăl, 
nu mai pot fi îndurate stăpânirea represivă şi comportamentul 


5 Vezi Eugen Biser, Uberwindung..., 81ss. 

85 Vezi Alfons Auer, Autonome Moral und christlicher Glaube. 2. Auflage, mit 
einem Nachtrag zur Rezeption der Autonomievorstellung in der katholisch- 
theologischen Ethik, Diisseldorf 1989, 23-25. 

5 Cât priveşte tendinţele actuale de apreciere a valorii vieţii, mai ales a celor 
unilaterale din societatea contemporană, vezi Franz Furger, Ethik der Lebensbereiche. 
Entscheidungshilfen, Freiburg — Basel — Wien 1992, 115-118. 

87 Vezi Paul Hoffmann / Volker Eid, Jesus von Nazareth..., 59ss. 

inuman. În limbajul folosit de Isus, Dumnezeu este receptat ca fiind 
libertatea şi dreptatea care înalță, care mântuieşte. El este acea instanță 
care instaurează şi realizează atmosfera îndurării: a dreptăţii şi a 
iubirii“. În acest caz, depinde de om modul în care el se străduieşte 
să cunoască şi să recunoască realitatea oferită de Dumnezeu (Tatăl) 
ca alternativă salvifică. În măsura în care oamenii înţeleg sensul 
profund interpelatoriu al domniei lui Dumnezeu, ei au posibilitatea 
de a se apropia de împărăția lui Dumnezeu înţeleasă ca fiind viitorul 
care-i împlineşte. Cu cât oamenii se deschid mai mult faţă de dina- 
mica împărăției lui Dumnezeu prin convertire şi înnoire, cu atât mai 
mult Dumnezeul lui Isus (Tatăl său) devine acea realitate, de care ei 


se pot lăsa modelaţi, acea realitate spre care ei se pot forma”. 


1.4. Dumnezeu-Tatăl vrea fericirea omului 


Deci cum poate fi adusă realitatea lui Dumnezeu şi a împărăției 
sale mai aproape de om? Cu siguranţă că nu prin ordine moralizatoare 
de supuşenie şi nici prin confirmarea unor tablouri de vis iluzorii, ci 
numai prin continuarea progresivă a realizării perspectivei lui 
Dumnezeu (Tatăl), aşa cum a proclamat-o Isus. Această formă de 
realizare înseamnă în mod concret o denunțare critică a mizeriei şi a 
fenomenului de degradare a nivelului calitativ al vieţii umane şi al 
sistemelor noastre sociale, în primul rând în domeniul relațiilor 
interumane”. Aceeaşi realizare a împărăției cerului înseamnă a lua 
atitudine în favoarea tocmai a celor emarginați precum a şi a celor 
părăsiți de noroc (bătuţi de soartă). Ea mai înseamnă crearea acelor 


5 Vezi acest aspect aprofundat din punct de vedere exegetic la Heinz Schiirmann, 
Jesus..., 131-133. 


5 Mesajul fericirilor proclamate de Isus reprezintă o invitaţie şi o posibilitate 
oferită omului spre modelarea propriei identități etice în viziunea împărăției cerurilor. 
Vezi mai pe larg în Rudolf Schnackenburg, Die sittliche Botschaft..., 80-81. 

% O aprofundare a acestei idei poate avea loc în fenomenul convertirii, fenomen 
care implică şi aspectele socio-culturale. A se urmări acest lucru în Antonellus Elsăsser, 
Sünde und Schuld — Umkehr und Versöhnung, în: Johannes Griindel (Hrsg.), Leben aus 
christlicher Vertantwortung. Ein Grundkurs der Moral, Bd. 1, Düsseldorf 1991, 162-185, 
mai ales 180-182. 

condiţii de viață individuală şi socială, care fac posibilă învingerea 
durităților şi dependențelor existente ca un obstacol împotriva unei 
vieți umane demne. Realizarea aceasta aduce cu sine un discurs 
interpretativ despre Isus (Fiul) şi Dumnezeul său (Tatăl), care este 
solidar cu fiecare om: este solidar cu cei în vârstă, cu cei bolnavi, 
cu cei incapabili să aducă profit; (Dumnezeu) este solidar cu cerşe- 
torul, cu cel neintegrat din punct de vedere social, cu criminalul, cu 
cel dezamăgit, neputincios, descurajat, deznădăjduit, desconsiderat; 
însă este solidar şi cu cel care posedă, cu cel care s-a realizat, cu cel 
sus pus. Dumnezeu este cel în fața căruia nedreptatea, sărăcia, înjo- 
sirea, exploatarea nu mai pot fi pur şi simplu îndurate sau acceptate, 
deoarece în prezenţa lui — a lui Dumnezeu Tatăl — se poate vedea, 
care ar putea fi adevărata posibilitate de fericire umană, pentru că 
se poate vedea, ce şansă realistă conţine şi oferă mântuirea”. A-l 
cunoaşte pe Dumnezeul lui Isus poate deveni fundamentul unui 
mod nou de viaţă, ceea ce înseamnă un comportament aducător de 
libertate şi creator de fericire. 


2. Semnificaţia împărăției lui Dumnezeu pentru un ethos 
creştin 


2.1.Împărăţia lui Dumnezeu: verticalitate şi orizontalitate 


Reuşita noului mod de viață depinde de felul în care discursul 
lui Isus despre împărăţia lui Dumnezeu este păstrat deschis şi 
eficace”. Se vede clar că lucrul acesta este posibil numai prin 
socializare, întrucât numai prin comunicare, în cadrul unor relaţii şi 
raporturi interumane poate fi creată acea atmosferă, în care să poată 
fi cunoscute şi analizate nevoile, problemele, necazurile şi dorinţele 
şi totodată găsită o cale de rezolvare a lor prin dezvoltarea de 


”! Franz Böckle accentuează responsabilitatea față de semeni şi fată de structurile 
sociale. Această responsabilitate aduce într-o dezbatere nouă tema dreptății, care 
constituie baza necesară pentru un spaţiu al iubirii autentice şi eficace — Ja zum 
Menschen. Bausteine einer konkreten Moral (Aus dem Nachlaß herausgegeben von 
Gerhard Hăver), München 1995, 98. 


” Cf. Paul Hoffmann / Volker Eid, Jesus von Nazareth..., 70. 

modele corespunzătoare şi prin comportamente consecvente: este 
vorba aici nu numai de acele nevoi şi necazuri care pot fi observate 
cu uşurinţă, ci şi de nevoile şi necazurile celor care nu mai pot 
vorbi, care nu se mai pot exprima, care au ajuns în situația de a nu 
mai acorda importanță şi atenție propriei vieți sau existențe. Numai 
realizarea socială, cu caracter stabil, a discursului lui Isus privind 
împărăția lui Dumnezeu poate face ca valabilitatea acesteia — 
înțeleasă în dimensiunea sa profundă ca provocând şi angajând — să 
devină eficace printr-un proces de schimbare şi transformare. 
Lucrul acesta trebuie văzut atât în domeniul social (în societate) cât 
şi în spaţiul individual (privat). În măsura în care păcatul afectează 
şi domeniul social şi aici duce la distanare, poate chiar la 
marginalizare şi excomunicare, aparţine de pocăință alături de 
actele de conştientizare interioară a nedreptăţii şi recunoaşterea 
vinovăției personale mărturisirea aceleiaşi responsabilități în 
spațiul social, însoțită de îndepărtarea de la fapta respectivă şi de 
cerere a iertării”. Numai aşa se poate orienta o comunitate de 
credință şi fiecare membru al ei spre Împărăţia lui Dumnezeu. 
Numai astfel o morală trăită în comunitate cu convingere nu se 
transformă într-o morală a prestaţiei sau meritului individualist, ci 
devine o reacție cultivată față de pro-vocarea (chemarea urgentă a) 
împărăției lui Dumnezeu, o reacţie cultivată în spirit creativ. 
Specificul creştin al moralei promovate într-un astfel de spațiu al 
relațiilor sociale nu conţine în primul rând principii cu totul şi totul 
ieşite din comun, această morală creştină nu se impune prin moti- 
vații specifice, ci face referință clară şi decisă la contextul motiva- 
tional al împărăției lui Dumnezeu — basileia’. Acest context, înțeles 
ca un raport fundamental între viața creştinului şi perspectiva împă- 
răției cerului, a fost oferit de Isus ca un spaţiu plin de sens destinat 
edificării vieții. Este un spaţiu care trebuie văzut ca fiind prin 
excelenţă locul în care valoarea vieții este promovată atât în ceea ce 
este ea (esența) cât şi în ceea ce poate şi trebuie să devină (existența). 


3 Alfons Riedl, art. Buße, în: Hans Rotter / Günter Virt (Hrsg.), Neues Lexikon der 
christlichen Moral, Innsbruck — Wien 1990, 83-88, 85. 


” Cf. Paul Hoffmann / Volker Eid, Jesus von Nazareth..., 71. 

In acest caz acțiunea morală îşi dobândeşte forta motorie din carac- 
terul indicativ al discursului despre Dumnezeu cel solidar şi despre 
împărăţia sa”. 


2.2. Împărăția lui Dumnezeu — experiența concretă în 
realitatea socială 


Această realizare specifică a moralității ca reacţie la discursul 
lui Isus despre Împărăţia lui Dumnezeu este raportată la factorul 
social şi pentru că ea rămâne raportată prin excelenţă şi cu prioritate 
la experiența împărăției lui Dumnezeu. Este vorba despre expe- 
riența concretă a realității sociale care s-a transformat în mod înnoitor 
datorită angajării personale a lui Isus. În această nouă realitate se 
poate simţi, se poate constata că luarea de poziție a lui Dumnezeu 
în favoarea omului, a fiecărui om, a declanşat un proces eficace, un 
proces ce concretizează darul mântuirii. Această experiență trebuie 
să fie socială. Asta pentru că o tendinţă, o orientare spre împărăţia 
lui Dumnezeu se poate realiza numai într-un raport social bazat pe 
dreptate şi libertate. Realităţii sociale a împărăției lui Dumnezeu, 
realitate care vine din afară, din exterior, de departe, îi corespunde 
realitatea socială prezentă a comunității lui Isus, o comunitate orien- 
tată radical spre umanizarea continuă a relaţiilor interpersonale. 
Acest lucru trebuie pretins, atâta timp cât o comunitate vrea să fie o 
comunitate a lui Isus. O astfel de umanizare în spiritul lui Isus se 
dovedeşte a fi realizată realmente cu succes acolo unde este prac- 
ticată iubirea faţă de aproapele. În afară de cea mai mare poruncă, 
Isus nu a vorbit în mod expres de iubirea față de Dumnezeu, însă 
ea este presupusă peste tot, nu în cele din urmă prin raportul plin 
de încredere față de Tatăl (Abba). Legătura cu iubirea față de 
aproapele ca şi acțiunea iubirii față de Dumnezeu în iubirea faţă de 
oameni îşi au fundamentul în domnia divină: Dumnezeu vrea ca să 


Lă 


% Cf. Rudolf Schnackenburg, Die sittliche Botschaft..., 77-78. 
% Cf, Paul Hoffmann / Volker Eid, Jesus von Nazareth..., 71-72. 

fie iubit în iubirea față de oameni aşa cum este el — cel îndurător şi 
plin de iubire”. 

Această umanizare are loc atunci când oamenii se acceptă 
reciproc, recunoscând aceleaşi drepturi pentru toți. În schimb, acolo 
unde are câştig de cauză diferenţa de prestigiu, de număr, acolo 
unde deținerea puterii şi lupta pentru supremație joacă un rol hotă- 
râtor, nu mai este spațiu pentru procesul umanizării relațiilor sociale 
dintre oameni. Acolo unde prejudecățile şi portretele duşmănoase 
determină comportamentul social este imposibil ca cineva să devină 
aproapele celuilalt”. Porunca iubirii față de Dumnezeu şi față de 
aproapele recunoaşte o diferenţiere care rămâne, însă şi în acest caz 
ea implică o identificare dinamică între iubirea lui Dumnezeu şi 
iubirea aproapelui. Asta înseamnă că iubirea față de aproapele tre- 
buie să fie caracterizată de aceeaşi necondiționare şi de aceeaşi liber- 
tate ca şi iubirea față de Dumnezeu. Această iubire este una şi 
aceeaşi. Ea nu este actul unei oarecari simpatii sau antipatii din 
partea mea, ci un act responsabil şi conştient al intervenţiei mele în 
favoarea fericirii omului care stă în fața mea. Este acel om pe care eu nu 
l-am căutat şi nu l-am ales în mod special sau preferențial, ci este omul 
care poate fi aici doar o singură dată şi care are nevoie de mine”. 


Dar şi eu însumi sunt aproapele; eu nu mă pot nega în fața 
celuilalt, nu mă pot respinge înaintea semenului meu care caută 
solidaritatea mea, care doreşte să-mi ofere proexistența sa umană. 
Realizarea egalităţii, înlăturarea dominaţiei — toate acestea consti- 
tuie în acest caz condiţii esenţiale pentru ca ajutorul reciproc, ierta- 
rea mutuală a vinovăţiei să fie şi realităţi, să fie ceea ce reprezintă, 
prin urmare să nu devină o împuternicire represivă şi arogantă a 
celuilalt. Dinamica împărăției se dovedeşte a fi cea mai autentică 
acolo unde oamenii, afectați fiind de aceleaşi limite omeneşti, atinşi 
fiind de aceeaşi vină şi de aceeaşi soartă, ajung la o apropiere 


” Rudolf Schnackenburg, Die sittliche Botschaft..., 95. 

% Reflectând asupra acestei realități, Papa loan Paul II numeşte cauzele care produc 
nelinişte în cadrul vieţii comunitare în enciclica Dives in misericordia, nr. 11 (30 nov. 
1980). Efectul acestora este disprețul demnităţii persoanei umane. 

” Cf. Paul Hoffmann / Volker Eid, Jesus von Nazareth..., 72. | 

“reciprocă fără rezerve: acolo unde cineva nu se mulţumeşte să ierte 

pe cineva, ci acceptă ca şi altul să-l ierte pe el; acolo unde cineva nu se 
mulţumeşte să fie fratele celuilalt, ci în celălalt (ex. un răufăcător) îl 
caută şi-l acceptă pe fratele său; acolo unde cineva nu se multu- 
meşte cu mulțimea faptelor de binefacere pornind numai de la pro- 
priul punct de vedere, ci acceptă ca să i se facă şi lui bine; acolo 
unde cineva care este foarte înzestrat, nu se mulţumeşte s-o facă pe 
mijlocitorul celuilalt, ci-i vine în ajutor pentru o conştientizare 
personală şi o exprimare mai bună; acolo unde are loc aşa ceva, 
şansa realității şi realizării împărăției lui Dumnezeu — a Tatălui — 
este luată în seamă cu seriozitate!%, 

O astfel de apropiere şi autodeterminare constituie elemente 
comune ale oamenilor care au cunoscut că nevoile, necazurile ŞI 
aspirațiile oamenilor trebuiesc abordate în contextul dat de condi- 
tiile de viaţă specifice fiecărei zile, fiecărui timp. Ei ştiu că toate 
aceste probleme trebuiesc analizate cu spirit critic şi rezolvate într-o 
atmosferă pătrunsă de cât mai multă libertate şi dreptate (cfr. Mt 25). 
Dezvoltarea modelelor alternative de viață şi comportamentul moral 
precum şi atitudinea experimentală față de aceste modele apar în 
această situaţie deosebit de importante şi necesare. Acest lucru este 
şi mai urgent, acolo unde structurile de până acum nu mai sunt 
capabile să-şi îndeplinească rostul şi rolul lor specific; acolo unde 
reglementările legale de altădată — în prezente — au ajuns să fie 
manipulare represivă faţă de noile stiluri apărute în gândire şi 
comportare! 

În comunităţile şi grupurile care se angajează în spiritul unei 
astfel de orientări, trebuie să existe spațiu — un spaţiu suficient 
pentru jocul iubirii — spaţiu pentru o cooperare liberă, creatoare, 
respectată pentru competența ei. O comunicare îngustată şi fixată în 


1% Creştinul trebuie să-şi orienteze întreaga sa viață după exemplul şi modelul lui 
Isus Cristos care a trăit pentru alții. În acest sens vorbeşte Heinz Schürmann despre Isus, 
accentuînd viața lui ca pro-existență — Vezi Heinz Schürmann, Jesus. Gestalt und 
Geheimnis..., 286ss. 

'% Mai multe explicaţii argumentate în acest sens pot fi urmărite la Alfons Auer, 
Autonome Moral..., 141. 

mod autoritar, dominată de tot felul de clauze restrictive, împiedică 
şansa unei sensibilități dispuse să se angajeze spontan în trăirea 
dragostei. Împiedicată este şi posibilitatea unei fantezii autentice, 
care ar trebui să fie în mod necesar acolo unde creştinii vor şi trebuie 
să planifice şi să acționeze pentru întâmpinarea împărăției lui 
Dumnezeu”, 

Un ethos al comunității care este marcat de experiența împă- 
răției lui Dumnezeu trebuie să fie un ethos al disponibilității de 
transformare creativă. Asta pentru că, dacă o comunitate se vrea a 
lui Isus, este chemată să caute şi să dezvolte cu fantezie respon- 
sabilă soluții pentru a elibera situația vieții actuale de forțele provo- 
catoare de durere şi de piedicile ce stau în calea realizării fericirii. 
Acest aspect necesită multă atenție, mai ales atunci când, după cum 
se poate constata, se înmulțesc mereu acele situaţii şi condiții care 
aduc suferinţă şi blochează o bunăstare demnă şi modestă. Întrucât 
comunitatea de credință a lui Isus poate fi sigură de promisiunea 
fericirii veşnice, se poate spune despre ea: Durerea pentru împă- 
răția lui Dumnezeu, care e aproape, a început şi continuă să se 
realizeze, este în acelaşi timp bogăţia cea mai mare a omului!*. 
Într-o comunitate de credință creştină, care îşi înțelege astfel menirea, 
celebrările liturgice pot constitui o armonie, o simbioză cu reali- 
tatea trăită în câmpul vieţii sociale. 


Fără a cădea pradă unui perfecționism arogant, trebuie acordată 
atenţie deosebită criteriului conform căruia, apropierea de împărăţia 
lui Dumnezeu — Tatăl Domnului nostru Isus Cristos şi Tatăl nostru — de- 
pinde în primul rând nu de intensitatea acţiunilor religioase, ci de 
gradul de realizare a proexistenţei umane a creştinilor în contextul dat 
al vieții sociale, aici şi acum, pentru azi şi pentru mâine (cfr. Mc 12, 34). 


Pr. Lucian FARCAȘ 


1% Cf. Eugen Biser, Uberwindung..., 103. | 
'% Dorothee Sălle citată de Paul Hoffmann / Volker Eid, Jesus von Nazareth..., 72. 

Zusammenfassung 


Jesu Rede vom Reich Gottes deckt die Wirklichkeit auf, die sein Eintreten für 
den Menschen bestimmt un sich damit als tragende Voraussetzung seines 
jeweiligen konkreten Verhaltens darstellt. Das heißt: Seine einzelnen Aktionen 
stehen nicht einfach situationsabhängig nebeneinander, vielmehr erweisen sie 
auf einen gemeinsamen Sinnzusammenhang. Die Jesus zugestandene 
Glaubwürdigkeit bezieht sich deshalb nicht nur auf die überzeugende 
Menschlichkeit seines jeweiligen Verhaltens, sondern zugleich auch auf die 
darin vorausgesetzte Wirklichkeit. Gerade die Tatsache, daß in seinem 
konkreten Verhalten die reale Möglichkeit einer erfüllenden Wirklichkeit 
sichtbar wird, führt zu der Überzeugung, daß seine Voraussetzung wahr ist. 
Indem der Jesus, der dem Mitmenschen helfend und von Zwängen befreiend 
zur Seite tritt, von der Basileia spricht, bietet er diesem an, sich selbst ebenfalls 
an ihr auszurichten. Diese Aspekte werden in bezug auf die Barmherzigkeit 
Gottes erörtert, der den Menschen durch seinen Sohn Jesus Christus Liebe und 
Gerechtigkeit bietet. 


i 


Li 

DUMNEZEU FĂRĂ DUMNEZEU 


Probabil că omul nu are o altă rațiune de a fi 


decât aceea de a se gândi la Dumnezeu (E. Cioran) 


Trăim la sfârşitul acestui mileniu o criză profundă de natură 
spirituală care comportă multe contradicții şi paradoxuri. Specialiştii 
în domeniul spiritual, religios, spun că este vorba de o criză a semni- 
ficaţiilor: semnele nu mai spun nimic. În consecință, Dumnezeu ca 
termen nu mai trimite la nici un fel de realitate: Dumnezeu nu se 
referă la Dumnezeu - Persoană sau Eveniment. Avem de a face cu 
un Dumnezeu fără Dumnezeu. Caracterizând actuala stare de lucruri, 
necredinciosul Emil Cioran afirma într-o convorbire cu F. J. Raddatz 
din 1986 că totul a încetat să mai existe şi însuşi cuvântul “sens” 
nu mai are nici un sens - nici măcar nu se mai pune problema.! Din 
punct de vedere filozofic, actuala criză se datorează ŞI pierderii 
interesului pentru metafizică. De fapt, numai o lectură de tip 
metafizic poate exprima în mod adecvat realitatea la care se referă 
cuvântul Dumnezeu, pe când în lipsa ei se cade în nihilism ŞI 
ateism, aşa cum se întâmplă cu mulţi dintre filozofii contemporani. 


De la bun început trebuie spus că întrebarea în legătură cu 
Dumnezeu constituie problema de fond a filozofiei. Începuturile 
cercetării filozofice se caracterizează prin reflecţia asupra divinului. 
În privinţa aceasta, iată ce spune Aristotel: Într-adevăr, toate 
lucrurile sau sunt principiu sau rezultă din principiu, dar infinitul 
nu are principiu, pentru că atunci ar exista o limită a infinitului. 
Tot aşa infinitul este negenerat şi indestructibil, ca fiind un 
principiu. Într-adevăr, în mod necesar, ceea ce este generat are un 


! E. CIORAN, Oceanograf al ororii, Convorbire cu Fritz J. Raddatz, în: Id., 
Convorbiri cu Cioran, Humanitas, Bucureşti 1993, p. 161. 


